Zražka na awtodróze
Porchow. Wulke poćežowanje wobchada zawiniło je wobchadne njezbožo wčera po připołdnju na awtodróze A 4 mjez wotbočkomaj Ohorn a Porchow. Tam 51lětny wodźer Opela na lěwym boku jědźeše, zo by wjacore jězdźidła přesćahnył, mjez druhim Ford Mondeo. Jako běštej wobě awće pódla sebje, so 19lětny wodźer Forda rozsudźi, na lěwy bok zajěć. Při tym pak njewobkedźbowa, zo tam hižo Opel jědźeše, tak zo wobě wotboka do so zjědźeštej. 51lětny zajědźe z awtom na lěwu kromu jězdnje a zrazy do wobhrodźenja. 19lětny bu doprawa stłóčeny a tam tohorunja do wobhrodźenja zrazy. Při tym bu dalša wosoba w tymle jězdźidle ćežko zranjena. Na woběmaj jězdźidłomaj nasta wěcna škoda z pjećcyfrowskej sumu.
Ideja so njezešlachćiła
tgl_Latn szl_Latn lmo_Latn